ಮೆಕಿನ್ಸೆ ಅಂಡ್ ಕಂಪನಿ

ಮೆಕಿನ್ಸೆ & ಕಂಪನಿ ಎಂಬುದು ವಿಶ್ವದ ಒಂದು ಜಾಗತಿಕ ಮಟ್ಟದ ಆಡಳಿತ ವ್ಯವಸ್ಥಾಪನಾ ಸಲಹಾ ಸಂಸ್ಥೆಯಾಗಿದ್ದು, ದಕ್ಷತೆಯುಳ್ಳ ಮೇಲ್ಮಟ್ಟದ ನಿರ್ವಹಣೆಗೆ ಸಂಬಂಧಿಸಿದ ಸಮಸ್ಯೆಗಳನ್ನು ಪರಿಹರಿಸುವಲ್ಲಿ ಗಮನ ಹರಿಸುತ್ತದೆ. ಮೆಕಿನ್ಸೆ ವಿಶ್ವದ ಪ್ರಮುಖ ವ್ಯಾಪಾರಿ-ವಹಿವಾಟು ಸಂಸ್ಥೆಗಳು, ಸರ್ಕಾರಗಳು, ಹಾಗು ಪ್ರತಿಷ್ಠಾನಗಳಿಗೆ ಸಲಹೆಗಾರನಾಗಿ ಕಾರ್ಯನಿರ್ವಹಿಸುತ್ತದೆ. ದಕ್ಷ ಆಡಳಿತ ನಿರ್ವಹಣಾ ಸಲಹಾ ಕ್ಷೇತ್ರದಲ್ಲಿ ಇದೊಂದು ಅತ್ಯಂತ ಪ್ರತಿಷ್ಠಿತ ಹಾಗು ಮಾರ್ಗದರ್ಶಕ ಸಂಸ್ಥೆಯೆಂದು ವ್ಯಾಪಕವಾಗಿ ಗುರುತಿಸಲಾಗುತ್ತದೆ. Vault.comನ ಅಗ್ರ ಸಲಹಾ ಸಂಸ್ಥೆಗಳಲ್ಲಿ ಇದು ಸತತವಾಗಿ ಆರು ವರ್ಷಗಳ ಕಾಲ ಮೊದಲ ಸ್ಥಾನ ಗಳಿಸಿದೆ, ಜೊತೆಗೆ ಇದು 1996ರಿಂದಲೂ ಯುವ,ಪ್ರಸ್ತುತ MBA ಪದವಿಧರರನ್ನು ನೇಮಕ ಮಾಡಿಕೊಳ್ಳುವ ಅಗ್ರ ಸಂಸ್ಥೆಯೆನಿಸಿಕೊಂಡಿದೆ.
ಸಂಸ್ಥೆ

ಮೆಕಿನ್ಸೆ & Co.,ಮೂಲತಃ ವಿಧ್ಯುಕ್ತವಾಗಿ ಒಂದು ಕಾರ್ಪೊರೇಟ್ ಸಂಸ್ಥೆಯಾಗಿ ಸುಸಂಘಟಿತಗೊಂಡರೂ, ಇದು ಸಂಬಂಧಪಟ್ಟ ಎಲ್ಲ ಮಹತ್ವದ ವಿಷಯಗಳಿಗೆ ಪಾಲುದಾರನಾಗಿ ಕಾರ್ಯನಿರ್ವಹಿಸುತ್ತದೆ. ಇದರ ನಿರ್ವಾಹಕ ನಿರ್ದೇಶಕರನ್ನು, ಸಂಸ್ಥೆಯ ಹಿರಿಯ ಶೇರುದಾರರು ಮೂರು ವರ್ಷದ ಅವಧಿಗೆ ಆಯ್ಕೆ ಮಾಡುತ್ತಾರೆ.(ಇವರು ಕಂಪನಿಯ ನಿರ್ದೆಶಕರುಗಳಲ್ಲದಿದ್ದರೂ ಇವರನ್ನು ಹಿರಿತನದ ಆಧಾರದ ಮೇಲೆ "ನಿರ್ದೇಶಕರುಗಳು" ಎಂದು ಉಲ್ಲೇಖಿಸಲಾಗುತ್ತದೆ.) ಪ್ರತಿಯೊಬ್ಬ ನಿರ್ವಾಹಕ ನಿರ್ದೇಶಕ ಗರಿಷ್ಠ ಮೂರು ವರ್ಷಗಳ ಅವಧಿಗಾಗಿ ಸಂಸ್ಥೆಗೆ ತನ್ನ ಸೇವೆ ಸಲ್ಲಿಸಬಹುದು. ಪ್ರಾವಿಣ್ಯತೆಯ, ಯೋಜನಾ ಕಾರ್ಯನಿರ್ವಹಣಾ ಮಟ್ಟದಲ್ಲಿ, ಹಲವಾರು ಸಮಿತಿಗಳಿಗೆ ನೀತಿ-ಧೋರಣೆಗಳ ಅಭಿವೃದ್ಧಿಪಡಿಸುವ ಹಾಗು ನಿರ್ಣಾಯಕ ನಿರ್ಧಾರಗಳನ್ನು ತೆಗೆದುಕೊಳ್ಳುವ ಜವಾಬ್ದಾರಿ ವಹಿಸಲಾಗಿರುತ್ತದೆ. ಮೆಕಿನ್ಸೆ "ಅಪ್ ಆರ್ ಔಟ್" ಸಂಪ್ರದಾಯದಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ, ಇದರಂತೆ "ಸಲಹಾಕಾರರು" ತಮ್ಮ ಸಲಹೆ ನೀಡಿಕೆಯ ವೃತ್ತಿಜೀವನದಲ್ಲಿ ಒಂದು ಪೂರ್ವ ನಿರ್ಧಾರಿತ ಸಮಯದ ಚೌಕಟ್ಟಿನೊಳಗೆ ಉತ್ತಮವಾಗಿ ಕಾರ್ಯ ನಿರ್ವಹಿಸಬೇಕು ಅಥವಾ ಸಂಸ್ಥೆಯನ್ನು ತೊರೆಯಬೇಕು.

ಮೆಕಿನ್ಸೆ 52 ರಾಷ್ಟ್ರಗಳ 94 ಸಲಹಾ ಕಛೇರಿಗಳಲ್ಲಿ ಸುಮಾರು 8,700ಕ್ಕೂ ಅಧಿಕ ಸಲಹಾಕಾರರನ್ನು ಹೊಂದಿದೆ. 2008ರಲ್ಲಿ ಸಂಸ್ಥೆಯ ಆದಾಯವು $6.0 ಶತಕೋಟಿಯೆಂದು ಫೋರ್ಬ್ಸ್ ನಿಯತಕಾಲಿಕ ಅಂದಾಜಿಸಿದೆ. ಮೆಕಿನ್ಸೆ ಸಂಸ್ಥೆಯ ನಿಯಮಾವಳಿ,ಸಂಪ್ರಾದಯದ ಬಗ್ಗೆ ಇರುವ ಒಂದು ವಿವಾದಾತ್ಮಕ ಅಂಶವೆಂದರೆ ಇಲ್ಲಿ ಅನನ್ಯತೆ ಕೊರತೆ ಇದೆ.ಇದು ಪ್ರತ್ಯೇಕತೆಯನ್ನು ಹೊಂದದಿರುವುದು, ಹಾಗು ಈ ರೀತಿಯಾಗಿ ಒಂದು ಸಂಸ್ಥೆಯ ನೇರ ಸ್ಪರ್ಧಿಗಳಿಗಾಗಿ ಕೆಲಸ ಮಾಡುವ ವಿವಿಧ ತಂಡದ ಸಲಹಾಕಾರರ ನಡುವೆ ಭಿನ್ನಾಭಿಪ್ರಾಯ,ಹೊಂದಿಕೊಳ್ಳಲಾಗದ ಪರಿಸ್ಥಿತಿಗಳು ಏರ್ಪಡಬಹುದು. ಈ ಇದು ಕಂಪನಿಗೆ ಅನುಕೂಲಕರವಾಗಿ ಪರಿಣಮಿಸುತ್ತದೆ. ತನ್ನ ಉದ್ದೇಶ ಸಾಧನೆಗಾಗಿ ಎಲ್ಲಾ ಪೈಪೋಟಿಗಳಿಗೆ ಪೂರಕವಾಗಿ ನಡೆಯುತ್ತದೆ.ಸಂಪನ್ಮೂಲ ವ್ಯಕ್ತಿಗಳು ಅದನ್ನು ಮುನ್ನಡೆಸಿಕೊಂಡು ಹೋಗುವಲ್ಲಿ ಸಫಲವಾಗಿದ್ದಾರೆ.ಉಳಿದ ಕಂಪನಿಗಳ ಕಾರ್ಯ ದಕ್ಷತೆ ಗಮನಿಸಿದರೆ ಇದನ್ನು ಬಹುತೇಕ ಈ ವಲಯದಲ್ಲಿ ಯಶಸ್ವಿ ಕಂಪನಿ ಕಾರ್ಯ ಎಂದು ಹೇಳಬಹುದು.ಐತಿಹಾಸಿಕವಾಗಿ ಅದು ಪರಿಣತರ ಎರವಲು ಸೇವೆಗಳ ಮೇಲೆ ತನ್ನ ಸೇವಾ ಪರಿಕರಗಳನ್ನು ಬಳಸಿದೆ.ಸಲಹೆ ಪಡೆದ ಸ್ಪರ್ಧಿಗಳ ನಡುವಿನ ರಭಸದ ಈ ಪೈಪೋಟಿಯು ಮೆಕಿನ್ಸಿಗೆ ವರದಾನವಾಗಿ ಪರಿಣಮಿಸುತ್ತದೆ. ಈ ನಿಯಮದಿಂದಾಗಿ ಮೆಕಿನ್ಸೆಯು ತನ್ನಿಂದ ಸಲಹೆ-ಮಾರ್ಗದರ್ಶನ ಪಡೆದ ಗ್ರಾಹಕರ ಪಟ್ಟಿಯನ್ನು ಗೌಪ್ಯವಾಗಿರಿಸಿಕೊಳ್ಳಬಹುದು. ಆದಾಗ್ಯೂ, ಇದರಿಂದಾಗಿ ಸಂಸ್ಥೆಯು ಗ್ರಾಹಕನ ಗೋಪ್ಯತೆಗೆ ಹೆಚ್ಚಿನ ಒತ್ತು ನೀಡುತ್ತದೆ, ಜೊತೆಗೆ ಸಲಹಾಕಾರರು ತಮ್ಮ ಕೆಲಸದ ಬಗೆಗಿನ ವಿವರಣೆಯನ್ನು ಇತರ ಸಲಹಾ ತಂಡಗಳ ಸದಸ್ಯರುಗಳೊಂದಿಗೆ ಚರ್ಚಿಸುವುದು ನಿಷಿದ್ದವಾಗಿರುತ್ತದೆ. ಮೆಕಿನ್ಸೆಗೆ ಸೇವೆ ಸಲ್ಲಿಸುತ್ತಿರುವ ಅವಧಿಯಲ್ಲಿ, ಸಲಹಾಗಾರರು ಒಬ್ಬ ಸ್ಪರ್ಧಿಗೆ ಎರಡು ಅಥವಾ ಅದಕ್ಕಿಂತ ಹೆಚ್ಚಿನ ವರ್ಷಗಳು ಕೆಲಸ ಮಾಡಿ ತಮ್ಮ ಸೇವೆಯನ್ನು ನಿಲ್ಲಿಸಿದಾಗ ಹಾಗು ಮತ್ತೊಬ್ಬ ಸ್ಪರ್ಧಿಗಾಗಿ ತಮ್ಮ ಸೇವೆಯನ್ನು ಆರಂಭಿಸಿದ ಹೊರತು ಇವರು ನೇರ ಸ್ಪರ್ಧಿಗಳಿಗೆ ಸಲಹಾ-ಸೇವೆ ಸಲ್ಲಿಸುವುದನ್ನು ನಿರ್ಬಂಧಿಸಿರಲಾಗುತ್ತದೆ; ಕೆಲವೊಂದು ಪರಿಸ್ಥಿತಿಗಳಲ್ಲಿ, ಒಬ್ಬ ಸ್ಪರ್ಧಿಗೆ ಸೇವೆ ಸಲ್ಲಿಸುವುದನ್ನು ಸಂಪೂರ್ಣವಾಗಿ ನಿಷೇಧಿಸಲಾಗಿರುತ್ತದೆ.
ಇತಿಹಾಸ

ಮೆಕಿನ್ಸೆ & ಕಂಪನಿಯನ್ನು 1926ರಲ್ಲಿ ಚಿಕಾಗೋನಲ್ಲಿ ಜೇಮ್ಸ್ O.( ಸ್ಥಾಪಿಸಿದರು"ಮ್ಯಾಕ್") ಮೆಕಿನ್ಸೆ , ಇವರು ಚಿಕಾಗೋ ವಿಶ್ವವಿದ್ಯಾಲಯದ ಬೂತ್ ಸ್ಕೂಲ್ ಆಫ್ ಬಿಸ್ನೆಸ್ ನಲ್ಲಿ ಲೆಕ್ಕಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು, ಇವರು ಆಯವ್ಯಯದ ನೀತಿ-ಸೂತ್ರಗಳನ್ನು ಒಂದು ಆಡಳಿತ ನಿರ್ವಹಣಾ ಸಾಧನವನ್ನಾಗಿಸಿದ ಪ್ರವರ್ತಕರೆನಿಸಿದರು. ಮಾರ್ಷಲ್ ಫೀಲ್ಡ್ಸ್ 1935ರಲ್ಲಿ ಸಂಸ್ಥೆಗೆ ಗ್ರಾಹಕರಾಗಿದ್ದರು, ಜೊತೆಗೆ ಮೆಕಿನ್ಸೆಯು ಸಂಸ್ಥೆಯನ್ನು ತೊರೆಯುವಂತೆ ಸೂಚಿಸಿದರು.ವ್ಯತಿರಿಕ್ತವೆನ್ನುವಂತೆ ನಂತರ ತಾವೇ ಅದರ CEO ಆಗುವಂತೆ ಮೆಕಿನ್ಸೆಗೆ ಮನವೊಲಿಸಿದರು; ಆದಾಗ್ಯೂ ಇವರು 1937ರಲ್ಲಿ ಅನಿರೀಕ್ಷಿತವಾಗಿ ನ್ಯುಮೋನಿಯದಿಂದ ಸಾವನ್ನಪ್ಪಿದರು.1933ರಲ್ಲಿ ಸಂಸ್ಥೆಗೆ ಸೇರ್ಪಡೆಯಾಗಿದ್ದ ಮಾರ್ವಿನ್ ಬೋವರ್, ಮೆಕಿನ್ಸೆಯ ಮರಣಾನಂತರ ಅವರ ಉತ್ತರಾಧಿಕಾರಿಯಾದರು, ಇವರು ಸಂಸ್ಥೆಯು ಜಾಗತಿಕವಾಗಿ ಪ್ರಾಮುಖ್ಯತೆ ಗಳಿಸುತ್ತಿರುವ ಬಗ್ಗೆ ಮನಗಂಡು ಅದರ ಸಲುವಾಗಿ ಹಲವು ಮಾರ್ಗದರ್ಶಕ ಸೂತ್ರಗಳನ್ನು ಹುಟ್ಟುಹಾಕಿದರು. ಮೆಕಿನ್ಸೆಯ ಮರಣಾನಂತರ, ಸಂಸ್ಥೆಯ ಶಿಕಾಗೊ ಹಾಗು ನ್ಯೂಯಾರ್ಕ್ ನ ಶಾಖೆಗಳು ಬೇರ್ಪಟ್ಟವು. 1939ರಲ್ಲಿ, ನ್ಯೂಯಾರ್ಕ್ ನ ಪಾಲುದಾರರ ನೆರವಿನಿಂದ,ಬೋವರ್ ನ್ಯೂಯಾರ್ಕ್ ನ ಕಛೇರಿಯನ್ನು ಚುರುಕಾಗುವಂತೆ ಸಕ್ರಿಯಗೊಳಿಸಿ ಅದಕ್ಕೆ ಮೆಕಿನ್ಸೆ & ಕಂಪನಿ ಎಂದು ಮರುನಾಮಕರಣ ಮಾಡಿದರು. ಮೆಕಿನ್ಸೆ ಸಂಸ್ಥೆಯ ಮೊದಲ ಪಾಲುದಾರರಲ್ಲಿ, ಆಂಡ್ರ್ಯೂ T. ಕಿಯರ್ನಿ ಸಹ ಒಬ್ಬರು, ಇವರು ಶಿಕಾಗೊ ಕಛೇರಿಯನ್ನು ಉಳಿಸಿಕೊಂಡು ಅದಕ್ಕೆ ತಮ್ಮ ಹೆಸರಿಂದ ಮರುನಾಮಕರಣ ಮಾಡಿದರು,ಇದು ಆಡಳಿತ ವ್ಯವಸ್ಥಾಪನಾ ಸಲಹಾ ಸಂಸ್ಥೆಯ ಪ್ರತಿಸ್ಪರ್ಧಿ ಸಂಸ್ಥೆಯಾದ A.T. ಕಿಯರ್ನಿಯ ಆರಂಭಕ್ಕೆ ನಾಂದಿಯಾಯಿತು.
ನೂತನ ನೇಮಕಾತಿ

ಮಾರ್ವಿನ್ ಬೋವರ್, ಕಂಪನಿಯ ಆರಂಭಿಕ ಸೂತ್ರಾಚರಣೆಗಳನ್ನು ಪಾಲಿಸಲಿಲ್ಲ. ಅನುಭವಿ ಮ್ಯಾನೇಜರ್ ಗಳ ಬದಲಾಗಿ ಉತ್ತಮ ಬಿಸ್ನೆಸ್ ಶಾಲೆಗಳಿಂದ ಅದೇ ತಾನೇ ಪದವಿ ಗಳಿಸಿದವರನ್ನು ಸಂಸ್ಥೆಗೆ ನೇಮಕ ಮಾಡಿಕೊಳ್ಳುವ ಪದ್ದತಿಯನ್ನು ರೂಢಿಸಿಕೊಂಡರು. ಇಂದು, US ಹಾಗು ಸಾಗರದೋತ್ತರದ ಅಗ್ರ ಶ್ರೇಯಾಂಕಿತ ಬಿಸ್ನೆಸ್ ಶಾಲೆಗಳ ಪದವೀಧರರನ್ನು ನೇಮಕ ಮಾಡಿಕೊಳ್ಳುವ ಅಗ್ರ ಸಂಸ್ಥೆಗಳಲ್ಲಿ ಒಂದಾಗಿದೆ; ಇದಲ್ಲದೆ ವಿಜ್ಞಾನ, ವೈದ್ಯಕೀಯ, ಇಂಜಿನಿಯರಿಂಗ್ ಹಾಗು ಕಾನೂನಿನ ಉನ್ನತ ಪದವಿ ಪಡೆದ ಜನರನ್ನೂ ಸಹ ಗಮನಾರ್ಹವಾಗಿ ನೇಮಕ ಮಾಡಿಕೊಳ್ಳುತ್ತಿದೆ. ರೋಡ್ಸ್ ಪದವೀಧರರನ್ನು (ರೋಡ್ಸ್ ಅವರ ಹೆಸರಿನಡಿಯ ವಿದ್ಯಾರ್ಥಿ ವೇತನಕ್ಕೆ ಆಯ್ಕೆಯಾದ ಪ್ರತಿಭಾನ್ವಿತರು)ಹೆಚ್ಚಿನ ಸಂಖ್ಯೆಯಲ್ಲಿ ನೇಮಕ ಮಾಡಿಕೊಳ್ಳುವ ಮೂಲಕ ಸಂಸ್ಥೆಯು ಗಮನ ಸೆಳೆದಿದೆ.
ಪ್ರತಿಸ್ಪರ್ಧಿಗಳು

ಫಾರ್ಚ್ಯೂನ್ 500ನ ಪತ್ರಿಕೆಯಲ್ಲಿ ಪಟ್ಟಿ ಮಾಡಿದ ಸಂಸ್ಥೆಗಳಿಗೆ ನಾಲ್ಕು ಪ್ರಾಥಮಿಕ ಸ್ಪರ್ಧಿಗಳು ಆಡಳಿತ ಕಾರ್ಯನಿರ್ವಹಣಾ ಸೇವೆಗಳನ್ನು ಒದಗಿಸುಗುತ್ತವೆ: ಮೆಕಿನ್ಸೆ & ಕಂಪನಿ(ಮೆಕಿನ್ಸೆ ), ದಿ ಬಾಸ್ಟನ್ ಕನ್ಸಲ್ಟಿಂಗ್ ಗ್ರೂಪ್ (BCG),ಬೈನ್ & ಕಂಪನಿ(ಬೈನ್),ಹಾಗು ಬೂಜ್ & ಕಂಪನಿ(ಬೂಜ್).(ಫಾರ್ಚ್ಯೂನ್ 500 ಪತ್ರಿಕೆಯು ಅತ್ಯುತ್ತಮ ಸಲಾಹಾ ಕಂಪನಿಗಳ ವಾರ್ಷಿಕ ಪಟ್ಟಿಯೊಂದನ್ನು ಸಿದ್ದಪಡಿಸುತ್ತದೆ.)
ಪ್ರಕಟಣೆಯ ಕಾರ್ಯಚಟುವಟಿಕೆ

ಮೆಕಿನ್ಸೆ ಹಲವಾರು ವೃತ್ತಿ ಸಂಬಂಧಿತ ಸಮಾಚಾರ ಪತ್ರಿಕೆಗಳನ್ನು ಪ್ರಕಟ ಮಾಡುತ್ತದೆ,ಇದರಲ್ಲಿ ಮೆಕಿನ್ಸೆ ಕ್ವಾರ್ಟರ್ಲಿ , ಮೆಕಿನ್ಸೆ ಆನ್ ಬಿಸ್ನೆಸ್ ಟೆಕ್ನಾಲಜಿ ,ಮೆಕಿನ್ಸೆ ಆನ್ ಪೇಮೆಂಟ್ಸ್ ,ಮೆಕಿನ್ಸೆ ಆನ್ ಕಾರ್ಪೋರೆಟ್ ಅಂಡ್ ಇನ್ವೆಸ್ಟ್ಮೆಂಟ್ ಬ್ಯಾಂಕಿಂಗ್ ,ಹಾಗು ಮೆಕಿನ್ಸೆ ಆನ್ ಫೈನಾನ್ಸ್ .
ಮೆಕಿನ್ಸೆ ಸಂಪಾದಿತ ಹಲವಾರು ಬಿಸ್ನೆಸ್ ಪುಸ್ತಕಗಳು ಪ್ರಕಟಗೊಂಡಿವೆ,ಇದರಲ್ಲಿ ವ್ಯಾಲ್ಯುಯೇಶನ್: ಮೆಷರಿಂಗ್ ಅಂಡ್ ಮ್ಯಾನೇಜಿಂಗ್ ದಿ ವ್ಯಾಲ್ಯೂ ಆಫ್ ಕಂಪನೀಸ್ ,ದಿ ಆಲ್ಕೆಮಿ ಆಫ್ ಗ್ರೋಥ್ ,ಕ್ರಿಯೇಟಿವ್ ಡಿಸ್ಟ್ರಕ್ಷನ್ ,ದಿ ವಾರ್ ಫಾರ್ ಟ್ಯಾಲೆಂಟ್ ,ಹಾಗು ಗಮನಾರ್ಹವಾದ ಪುಸ್ತಕ ಇನ್ ಸರ್ಚ್ ಆಫ್ ಎಕ್ಸಲೆನ್ಸ್ ಗಳೂ ಸೇರಿವೆ.
ಜ್ಞಾನ ಮಾಹಿತಿ ನಿರ್ವಹಣಾ ವ್ಯವಸ್ಥೆ

ಮೆಕಿನ್ಸೆ ತನ್ನ ಕ್ಷೇತ್ರದ ಸಲಹಾಕಾರರ ನೆರವಿಗಾಗಿ ಜ್ಞಾನ ನಿರ್ವಹಣಾ ವ್ಯವಸ್ಥೆಗೆ ಗಮನಾರ್ಹವಾಗಿ ಹಣ ಹೂಡಿಕೆ ಮಾಡಿದೆ. ಈ ವ್ಯವಸ್ಥೆಯು ಸಾಮಾನ್ಯ ಸಂಶೋಧಕರು, ಉದ್ದಿಮೆ,ನಿರ್ದಿಷ್ಟ ಕ್ಷೇತ್ರದ (ಹಾಗು ಕಾರ್ಯನಿರ್ವಹಣೆ)ವಿಶಿಷ್ಟ ಪರಿಣತರು ಹಾಗು ಗ್ರಂಥಪಾಲಕರು ಹಾಗು ನಿಯತಕಾಲಿಕಗಳು ಹಾಗು ದತ್ತಾಂಶ ಅಂಕಿಅಂಶ ಸಂಗ್ರಹಗಳ ಲಭ್ಯತೆಯನ್ನು ಒದಗಿಸುವುದೂ ಸೇರಿದೆ. ಮೆಕಿನ್ಸೆ, ಮೆಕಿನ್ಸೆ ನಾಲೆಡ್ಜ್ ಸೆಂಟರ್ (McKC)(ಜ್ಞಾನ ಭಂಡಾರ) ಎಂಬ ಸಂಸ್ಥೆಯನ್ನು ನಡೆಸುತ್ತದೆ, ಇದು ವಿಶೇಷ ಪರಿಣತಿ ಹಾಗು ವ್ಯಾಪಾರಿ ಮಾಹಿತಿಯ ಶೀಘ್ರ ಲಭ್ಯತೆಯನ್ನು ಒದಗಿಸುತ್ತದೆ. ಇದರ ಜೊತೆಯಲ್ಲಿ, ಸಲಹಾಕಾರರು ಸಂಪಾದಿಸಿದ ಆಂತರಿಕ "ಅಭ್ಯಾಸ ಅಭಿವೃದ್ಧಿ" ದಾಖಲೆಗಳು ಗ್ರಾಹಕನ ಜೊತೆಗಿನ ವ್ಯವಹಾರಗಳ ಬಗ್ಗೆ ಇರುವ ಸ್ಪಷ್ಟವಾದ ಒಳನೋಟವನ್ನು ಸಾಮಾನ್ಯ ರೀತಿಯಲ್ಲಿ ವಿವರ ನೀಡುವಂತಿರುತ್ತವೆ. ಸಹಾಯಕ್ಕಾಗಿ ಗ್ರಾಹಕರ ಬಗೆಗಿನ ಹಿಂದಿನ ಅಧ್ಯಯನಗಳಿಂದ ಅಥವಾ ಹಿಂದಿನ ನೇಮಕಗಳ ಬಗ್ಗೆ ಪರಿಣತಿ ಪಡೆದವರ ಮೂಲಕ ವೈಯಕ್ತಿಕ ಸಲಹಾಕಾರರನ್ನು ಸಂಪರ್ಕಿಸುವ ವಿಧಾನಗಳೂ ಸಹ ಇವೆ.(ಸ್ಪರ್ಧಾತ್ಮಕ ಮಾಹಿತಿಯ ಬಗ್ಗೆ ವಿವರಣೆ ನೀಡಲಾಗುವುದಿಲ್ಲ.)

ಈ ವ್ಯವಸ್ಥೆ ರೂಪಿಸಿ, ಇದರ ಅಧ್ಯಕ್ಷತೆ ವಹಿಸಿಕೊಂಡವರು ಪ್ರಖ್ಯಾತರಾದ,ಈ ಹಿಂದಿನ ಪಾಲುದಾರ ಅನಿಲ್ ಕುಮಾರ್.
ಪ್ರಮುಖ ಪ್ರಸ್ತುತ ಮತ್ತು ಹಿಂದಿನ ನೌಕರರು

ಮೆಕಿನ್ಸೆ, ಇತರ ಯಾವುದೇ ಸಂಸ್ಥೆಗಿಂತ ಅಧಿಕ CEOಗಳನ್ನು ಹುಟ್ಟುಹಾಕಿದೆ. ಜೊತೆಗೆ ಇದನ್ನು ಫಾರ್ಚ್ಯೂನ್ ನಿಯತಕಾಲಿಕವು "CEOಗಳನ್ನು ಹೊರತರುವ ಅತ್ಯುತ್ತಮ ವೇದಿಕೆ" ಎಂದು ಕರೆದಿದೆ. ಫಾರ್ಚ್ಯೂನ್ 500 ಪ್ರಕಟಿಸಿದ ಸಂಸ್ಥೆಗಳ ಹಿಂದಿನ ಹಾಗು ಪ್ರಸಕ್ತದ 70ಕ್ಕೂ ಅಧಿಕ CEOಗಳು, ಮೆಕಿನ್ಸೆಯಲ್ಲಿ ಕಾರ್ಯನಿರ್ವಹಿಸಿದ್ದ ನೌಕರರಾಗಿದ್ದಾರೆ. ಇವರಲ್ಲಿ ಮೆಕಿನ್ಸೆಯ ಅತ್ಯಂತ ಗಮನಾರ್ಹ,ಈ ಹಿಂದಿನ ನೌಕರರೆಂದರೆ ಲೂಯಿಸ್ V. ಗರ್ಸ್ಟ್ನರ್,ಜೂ.-IBMನ ಮಾಜಿ ಅಧ್ಯಕ್ಷ ಹಾಗು CEO ಹಾಗು ದಿ ಕಾರ್ಲೈಲ್ ಗ್ರೂಪ್ ನ ಅಧ್ಯಕ್ಷ -ಜೇಮ್ಸ್ ಮೆಕ್ನರ್ನಿ-ಬೋಯಿಂಗ್ ನ ಅಧ್ಯಕ್ಷ ಹಾಗು CEO,ಹೆಲ್ಮಟ್ ಪಂಕೆ-BMW AGಯ ಮಾಜಿ ಅಧ್ಯಕ್ಷ ಹಾಗು CEO, ಕ್ರಿಸ್ಟೋಫರ್ A. ಸಿನ್ಕ್ಲೈರ್-ಪೆಪ್ಸಿಕೋದ ಮಾಜಿ ಅಧ್ಯಕ್ಷ ಹಾಗು CEO, ಜೇಮ್ಸ್ P. ಗೋರ್ಮನ್ - ಮೋರ್ಗನ್ ಸ್ಟ್ಯಾನ್ಲೆಯ್ ನ ಅಧ್ಯಕ್ಷ ಹಾಗು CEO, ಪೀಟರ್ ವುಫ್ಫ್ಲಿ-UBS AGಯ ಮಾಜಿ ಅಧ್ಯಕ್ಷ, ಸ್ಟೀಫನ್ ಗ್ರೀನ್-HSBCಯ ಅಧ್ಯಕ್ಷ, ಜೊನಾಥನ್ ಸ್ಚ್ವಾರ್ಟ್ಜ್, ಸನ್ ಮೈಕ್ರೋಸಿಸ್ಟಮ್ಸ್ ನ CEO,ಜೆಫ್ಫ್ರಿ ಸ್ಕಿಲ್ಲಿಂಗ್,ಎನ್ರೋನ್ ನ ಮಾಜಿ(ಇದೀಗ ಬಂಧನದಲ್ಲಿದ್ದಾರೆ.)CEO,ಮೌರಿಯಸ್ ಕ್ಲೋಪ್ಪರ್ಸ್-BHP ಬಿಲ್ಲಿಟನ್ ನ CEO, ಬಾಬ್ಬಿ ಜಿಂದಾಲ್,ಪ್ರಸಕ್ತದ ಲೂಯಿಸಿಯಾನ ಗವರ್ನರ್,ಹಾಗು ವಿಟ್ಟೋರಿಯೋ ಕೊಲಾವೋ, ವೊಡಫೋನ್ ನ CEO. ಈ ಹಿಂದಿನ ನೌಕರರಲ್ಲಿ,ಮಾಜಿ ಅಧ್ಯಕ್ಷ ಬಿಲ್ ಕ್ಲಿಂಟನ್ ರ ಪುತ್ರಿ ಚೆಲ್ಸಿಯ ಕ್ಲಿಂಟನ್ ಹಾಗು ಪ್ರಸಕ್ತ ಪ್ರಮುಖ ಕಾರ್ಯದರ್ಶಿ ಹಿಲರಿ ರೋಧಂ ಕ್ಲಿಂಟನ್ ಸೇರಿದ್ದಾರೆ.
ಟೀಕೆ

ಈ ಹಿಂದೆ ಕೆಲಸ ನಿರ್ವಹಿಸಿದ ಒಬ್ಬ ನೌಕರನ ಪ್ರಕಾರ, ಸಂಸ್ಥೆಯು ತಾನೇ ತಾನಾಗಿ ಗ್ರಾಹಕನ ನಿರ್ದಿಷ್ಟ ವಿಚಾರಗಳ ಬಗ್ಗೆ ಚರ್ಚಿಸುವುದಿಲ್ಲ. ಜೊತೆಗೆ ಪ್ರಚಾರದಿಂದ ದೂರ ಉಳಿದ ಬಾಹ್ಯ ರೂಪವನ್ನು ಅತ್ಯಂತ ಜಾಗರೂಕವಾಗಿ ಕಾಪಾಡುತ್ತದೆ, ಇದನ್ನು ಸಾರ್ವಜನಿಕ ಪ್ರತಿಕ್ರಿಯೆಯಿಂದ, ಅದರ ಗ್ರಾಹಕನ ಮೂಲಾಧಾರವನ್ನು ನಿರ್ಣಯಿಸುತ್ತದೆ, ಅದರ ಯಶಸ್ಸಿನ ಪ್ರಮಾಣ ಹಾಗು ಅದರ ಲಾಭದಾಯಕತೆಯ ಹಿಂದಿರುವ ಸಮಸ್ಯೆಗಳಿಂದ ಸಹ ರಕ್ಷಿಸುತ್ತದೆ. ಈ ಗೋಪ್ಯತೆಯು, ಮೆಕಿನ್ಸೆಯ ದರಗಳನ್ನು ಗೋಪ್ಯವಾಗಿಡಲೂ ಸಹ ನೆರವಾಗುತ್ತದೆ.

ಗ್ರಾಹಕರ ಗೋಪ್ಯತೆಯನ್ನು ಈ ಮೊದಲು ಕೆಲಸ ಮಾಡಿದ ನೌಕರರ ನಡುವೆಯೂ ಸಹ ಪಾಲಿಸಲಾಗುತ್ತದೆ, ಜೊತೆಗೆ ಇದರ ಪರಿಣಾಮವಾಗಿ, ಪತ್ರಕರ್ತರು ಹಾಗು ಲೇಖಕರಿಗೆ ಮೆಕಿನ್ಸೆಯ ನೌಕರರು ಮಾಡಿದ ತಪ್ಪುಗಳನ್ನು ಪರಿಗಣಿಸುವಲ್ಲಿ ಸಂಪೂರ್ಣ ಮಾಹಿತಿಯ ಕೊರತೆಯುಂಟಾಗುತ್ತದೆ, ಉದಾಹರಣೆಗೆ ಎನ್ರೋನ್,ಇದಕ್ಕೆ ಮೆಕಿನ್ಸೆಯ ಈ ಹಿಂದಿನ ನೌಕರರೊಬ್ಬರು ಮುಖ್ಯಸ್ಥರಾಗಿದ್ದರು. ಜೊತೆಗೆ ಪತನಕ್ಕೆ ಮುಂಚೆ ಇದು ಸಂಸ್ಥೆಯ ಅತ್ಯಂತ ದೊಡ್ಡ ಗ್ರಾಹಕನೆನಿಸಿತ್ತು.
ವಿಶೇಷವಾಗಿ, ಮೆಕಿನ್ಸೆಯು "ಎಲ್ಲ ಮಟ್ಟಗಳಲ್ಲಿ ಉತ್ತಮವಾದ ಪ್ರತಿಭೆಗಳನ್ನು ಹೊಂದುವುದರಿಂದ ನಿಮ್ಮ ಪ್ರತಿಸ್ಪರ್ಧಿಗಳಿಗಿಂತ ಉತ್ತಮವಾಗಿ ಹೇಗೆ ಕಾರ್ಯನಿರ್ವಹಿಸುತ್ತೇವೆ ಎಂಬ ಬಗ್ಗೆ ಆಳವಾದ ನಂಬಿಕೆ ಹೊಂದಿದೆ", ಮೆಕಿನ್ಸೆಯ ವಿವರ ಮಾಹಿತಿಯೊಂದಿಗೆ ಎನ್ರೋನ್ ನಲ್ಲಿ ಜಾರಿಗೊಳಿಸಿದಾಗ, ಅದು ಸ್ವಪ್ರತಿಷ್ಠೆಯ ಕಾರ್ಯಸ್ಥಳದ ಸಂಸ್ಕೃತಿಯನ್ನು ಹುಟ್ಟು ಹಾಕಿತು, ಇದು "ನ್ಯಾಯಸಮ್ಮತವಾದುದ್ದಕ್ಕಿಂತ ಹೆಚ್ಚಿನ ಯಶಸ್ಸನ್ನು ಗಳಿಸಿತು,ಸೋಲಿನ ಜವಾಬ್ದಾರಿಯನ್ನು ಅಂಗೀಕರಿಸಲಿಲ್ಲ, ಅದರ ಸಾಮರ್ಥ್ಯದಿಂದ ಉಳಿದ ನಮ್ಮೆಲ್ಲರನ್ನು ಜಾಣ್ಮೆಯಿಂದ ವಂಚಿಸಿತು, ಜೊತೆಗೆ ಇದು ಶಿಸ್ತುಬದ್ಧ ನಿರ್ವಹಣೆಯ ಹೆಸರಿನಲ್ಲಿ ಸ್ವ-ನಾಮಕರಣಕ್ಕೆ ಪರ್ಯಾಯ ಸೃಷ್ಟಿಸಿತು." ಎನ್ರೋನ್ ನ CEO ಆಗಿದ್ದ ಜೆಫ್ಫ್ ಸ್ಕಿಲ್ಲಿಂಗ್ ಗೆ 24 ವರ್ಷಗಳ ಸೆರೆವಾಸದ ಶಿಕ್ಷೆ ವಿಧಿಸಲಾಗಿದೆ, ಇವರು ಮೆಕಿನ್ಸೆಯ ಮೊದಲಿದ್ದ ಒಬ್ಬ ಪಾಲುದಾರ ಹಾಗು "ನಂಬಿಕಸ್ಥ(ನಿಷ್ಟ) ನೌಕರರಾಗಿದ್ದರು." ಮೆಕಿನ್ಸೆಯೊಂದಿಗೆ ಸಹಯೋಗ ಹೊಂದಿದ್ದ ಗಮನಾರ್ಹವಾಗಿ ತೊಂದರೆ,ಸಮಸ್ಯೆ ಅನುಭವಿಸಿದ ಮತ್ತೊಂದು ಸಂಸ್ಥೆಯೆಂದರೆ ಸ್ವಿಸ್ಸ್ ಏರ್, ಮೆಕಿನ್ಸೆಯು ದಿ ಹಂಟರ್ ಸ್ಟ್ರ್ಯಾಟರ್ಜಿಯನ್ನು (ನಯವಂಚನೆ ಹೇಗೆ ಮಾಡಬೇಕು ಎಂಬುದು)ಶಿಫಾರಸು ಮಾಡಿತ್ತೆನ್ನಲಾಗಿದೆ.ನಂತರ ಈ ಸಂಸ್ಥೆಯು ದಿವಾಳಿಯಾಯಿತು. ಮೂಲಭೂತ ಸೌಲಭ್ಯದ ವ್ಯವಸ್ಥೆಗಳ ಮೇಲೆ ಬಂಡವಾಳ ಹೂಡುವುದನ್ನು ಕಡಿಮೆ ಮಾಡಿ,ಬದಲಿಗೆ ಪಾಲುದಾರರಿಗೆ ಹಣವನ್ನು ಹಿಂದಿರುಗಿಸಬೇಕೆಂಬ, ಮೆಕಿನ್ಸೆಯ ಸಲಹೆಯನ್ನು ಪಾಲಿಸಿದ ಬ್ರಿಟಿಶ್ ರೈಲ್ವೆ ಸಂಸ್ಥೆ ರೈಲ್ ಟ್ರ್ಯಾಕ್ ಸಹ ಪತನವಾಯಿತು, ಜೊತೆಗೆ ಸಂಸ್ಥೆಯು ಸರಣಿಯಾಗಿ ಹಾನಿಕರ,ಗಂಭೀರ ಅಪಘಾತಗಳನ್ನು ಎದುರಿಸಿತು. ಇದೇ ರೀತಿಯಾದ ಸಲಹೆಗಳಿಂದ ದಿವಾಳಿಯೆದ್ದು ಮೊಕದ್ದಮೆ ದಾಖಲಿಸಿದ ಗ್ರಾಹಕ ಸಂಸ್ಥೆಗಳಲ್ಲಿ ಕೆಮಾರ್ಟ್ ಹಾಗು ಗ್ಲೋಬಲ್ ಕ್ರಾಸಿಂಗ್ ಗಳು ಸೇರಿವೆ.

ಇತ್ತೀಚಿನ ವರ್ಷಗಳಲ್ಲಿ ಮೆಕಿನ್ಸೆಯ ಪ್ರಸಿದ್ಧಿಯು ಹಲವಾರು ಬಾರಿ ಸೂಕ್ಷ್ಮ ಪರಿಶೀಲನೆಗೆ ಒಳಗಾಗಿದೆ:
* ಮೆಕಿನ್ಸೆಯ ದಾರಿತಪ್ಪಿಸುವ ವಿಶ್ಲೇಷಣೆಗಳು, ಉದಾಹರಣೆಗೆ 1980ರಲ್ಲಿ AT&Tಗೆ ಸಂಸ್ಥೆಗೆ ಸೆಲ್ಯುಲಾರ್ ಫೋನ್ ಗಳು ಅತ್ಯನುಕೂಲವಾದ ಮಾರುಕಟ್ಟೆಯನ್ನು ಹೊಂದಿರುತ್ತವೆಂಬ ಶಿಫಾರಸು.
* ಮೆಕಿನ್ಸೆಯನ್ನು ಕತ್ರಿನ ಚಂಡಮಾರುತದ ವಿವಾದದಲ್ಲಿ ಪ್ರತಿವಾದಿಯಾಗಿ ಹೆಸರಿಸಲಾಗಿತ್ತು. ಲೂಯಿಸಿಯಾನದ ಅಟಾರ್ನಿ ಜನರಲ್ ಚಾರ್ಲ್ಸ್ ಫೋಟಿ ಅವರ ಅಹವಾಲು, ಮೆಕಿನ್ಸೆ ಸಂಸ್ಥೆಯು 1980ರಲ್ಲಿ ಆರಂಭಗೊಂಡ ವಿಮೆ ಕ್ಷೇತ್ರದಲ್ಲಿನ ವ್ಯಾಪಕ ಬದಲಾವಣೆಗೆ ಕಾರಣವಾದ "ಸೃಜಕ"ನೆಂದು ಆರೋಪಿಸುತ್ತದೆ. ಮೆಕಿನ್ಸೆಯು ವಿಮೆದಾರರಿಗೆ "'ಪ್ರೀಮಿಯಂನ ಸೋರಿಕೆಯನ್ನು' "ಹೊಣೆ ನಿರಾಕರಣೆ, ವಿಳಂಬ, ಹಾಗು ಸಮರ್ಥನೆ"ಯ ಜಾಣತಂತ್ರ ಬಳಸಿಕೊಂಡು ತೀರ ಕಡಿಮೆ ಮೌಲ್ಯದ ಸಮರ್ಥನೆ ನೀಡಿ ತಡೆಗಟ್ಟುವುದು".
* ಮೆಕಿನ್ಸೆಯಿಂದ ವಿಮೆದಾರರು ಸಲಹೆ ಪಡೆದ ನಂತರ ಗೃಹ ವಿಮೆ ಹಾಗು ವಾಹನ ವಿಮೆಯ ಸಂಸ್ಥೆಗಳ ವಿರುದ್ಧ ಹಲವಾರು ಸಿವಿಲ್ ಮೊಕದ್ದಮೆಗಳನ್ನು ದಾಖಲಿಸಿದ ಉದಾಹರಣೆಗಳಿವೆ.ಜೊತೆಗೆ ವಿಮೆಯನ್ನು ಹೊಂದಿರುವವರಿಗೆ ವಾಸ್ತವವಾಗಿ ಹಾನಿಯಾದ್ದಕ್ಕಿಂತ ಕಡಿಮೆ ಮೌಲ್ಯವನ್ನು ನೀಡಲಾಯಿತೆಂದು ಆರೋಪಿಸಲಾಗುತ್ತದೆ. ಫೆಬ್ರವರಿ 2007ರ CNN ಲೇಖನದಲ್ಲಿ ಉಲ್ಲೇಖಿತವಾದಂತೆ ಮೆಕಿನ್ಸೆ ಸಂಸ್ಥೆಯು ವಿವಾದಾತ್ಮಕ ಕಾರ್ ವಿಮೆ ಪಡೆಯುವ ಪ್ರವೃತ್ತಿ ಹುಟ್ಟುಹಾಕಿತು, ಈ ತಂತ್ರವನ್ನು 1990ರ ಮಧ್ಯಭಾಗದಲ್ಲಿ ಸ್ಟೇಟ್ ಫಾರ್ಮ್ ಹಾಗು ಆಲ್ ಸ್ಟೇಟ್ ಸಂಸ್ಥೆಗಳು ಹಣದ ಬೇಡಿಕೆ ತಳ್ಳಿಹಾಕಲು ರೂಪಿಸಿದ್ದವು, ಇದರಲ್ಲಿ ಮೃದು ಅಂಗಾಂಶದ ಹಾನಿಯೂ ಸೇರಿದೆ. ಲೇಖನದಲ್ಲಿ ಆರೋಪಿಸುವಂತೆ, ಈ ಮಾದರಿಯ ಹಾನಿಗಳು ಶಸ್ತ್ರಚಿಕಿತ್ಸೆಯನ್ನು ಹೊರತುಪಡಿಸಿ ಎಕ್ಸರೇ ಅಥವಾ ಇತರ ಸಾಮಾನ್ಯ ಪರೀಕ್ಷಾ ವಿಧಾನಗಳಿಂದ ಪತ್ತೆ ಮಾಡಲು ಕಷ್ಟವಾಗುವ ಕಾರಣಕ್ಕೆ ಸಂಸ್ಥೆಗಳು ಈ ವಿಧಾನಗಳನ್ನು ಅನುಸರಿಸುತ್ತವೆ.
* ಮೆಕಿನ್ಸೆಯ ಹಿರಿಯ ಸಲಹೆಗಾರ, ಅನಿಲ್ ಕುಮಾರ್ ರನ್ನು ಜನವರಿ 2009ರಲ್ಲಿ ಅಪರಾಧಿ ಎಂದು ಸಾಬೀತುಪಡಿಸಲಾಯಿತು, ಇವರು ನ್ಯೂಯಾರ್ಕ್ ಮೂಲದ ರಕ್ಷಾಣೋಪಾಯ ಸಂಸ್ಥೆ ಗಲ್ಲೆಯೋನ್ ಗ್ರೂಪ್ ಗೆ ಆಂತರಿಕ ಮಾಹಿತಿಯನ್ನು ಒದಗಿಸಿ USD$1.8 ದಶಲಕ್ಷ ಹಣ ಸ್ವೀಕರಿಸಿದ್ದಾಗಿ ಆರೋಪ ಮಾಡಲಾಗಿತ್ತು. ಇವರು ಈ ವ್ಯವಹಾರದಿಂದ ಅಂತಿಮವಾಗಿ, ಸಂಸ್ಥೆಯ ಮಾಜಿ ಮುಖ್ಯಸ್ಥ Mr ರಾಜರತ್ನಂರೊಂದಿಗೆ ಸೇರಿ $2.6 ದಶಲಕ್ಷದಷ್ಟು ಗಳಿಸಿದರು ಎನ್ನಲಾಗಿದೆ.
* ಇತರ ಕೃತಿ ಹಾಗು ಲೇಖನಗಳಲ್ಲಿ ದಿ ಎಕನಾಮಿಸ್ಟ್ ನ ಪತ್ರಕರ್ತರುಗಳಾದ ಜಾನ್ ಮಿಕ್ಲೆತ್ವೈಟ್ ಹಾಗು ಆಡ್ರಿಯನ್ ವೂಲ್ಡ್ ರಿಡ್ಜ್ ಬರೆದ ದಿ ವಿಚ್ ಡಾಕ್ಟರ್ಸ್ ,ಮೆಕಿನ್ಸೆಯ ಸಲಹಾ ದೋಷವೆಂದು ಆಪಾದಿಸಲಾಗುವ ಪ್ರಮಾದ ಹಾಗು ಅನರ್ಥಗಳ ಸರಣಿಯನ್ನು ಅನಾವರಣಗೊಳಿಸುತ್ತದೆ. ಇದೇ ರೀತಿಯಲ್ಲಿ,Dangerous Company: The Consulting Powerhouses and the Businesses They Save and Ruin ಜೇಮ್ಸ್ ಓ' ಶಿಯಾ ಹಾಗು ಚಾರ್ಲ್ಸ್ ಮಡಿಗನ್ ರ ಲೇಖನಗಳು, ಸಲಹಾ ಕ್ಷೇತ್ರದೊಳಗೆ ಮೆಕಿನ್ಸೆಯ ಕಾರ್ಯವನ್ನು ವಿಮರ್ಶಾತ್ಮಕವಾಗಿ ಪರಿಶೀಲಿಸುತ್ತವೆ.
* ಸಾರ್ವಜನಿಕ ಶಾಲಾ ಶಿಕ್ಷಣ ಕಾರ್ಯಕ್ಷೇತ್ರಗಳಿಗೆ ಸಂಬಂಧಿಸಿದಂತೆ ನೀಡುವ ಸಲಹೆಯ ಬಗ್ಗೆ ಶಿಕ್ಷಕರು ಹಾಗು ಪೋಷಕರಲ್ಲಿ ಕಳವಳ ಉಂಟಾಗಿದೆ. ಇತ್ತೀಚಿಗೆ, ಮೆಕಿನ್ಸೆ ಮಿನ್ನೆಯಾಪೋಲಿಸ್ ಪಬ್ಲಿಕ್ ಶಾಲೆಗಳ ಬಗ್ಗೆ ಸಲಹೆ ನೀಡಿತು, ಇದರಂತೆ ಸಂಸ್ಥೆಯು ಶಿಕ್ಷಕರ ಆರೋಗ್ಯ ರಕ್ಷಣೆಯಂತಹ "ಅಧಿಕ ವೆಚ್ಚ"ವನ್ನು ನಿಲ್ಲಿಸಬೇಕೆಂದು ಜಿಲ್ಲಾಡಳಿತಕ್ಕೆ ಶಿಫಾರಸು ಮಾಡಿತು. ಜೊತೆಗೆ ಗುಣಮಟ್ಟದ ಪರೀಕ್ಷೆಯಲ್ಲಿ ಕಡಿಮೆ ಅಂಕಗಳನ್ನು ಗಳಿಸಿದ ಶೇಕಡಾ 25ರಷ್ಟು ಶಾಲೆಗಳಿಗೆ ಖಾಸಗಿಯಾಗಿ ವಿಶೇಷ ಸವಲತ್ತು ಪಡೆದ ಶಾಲೆಗಳೆಂಬ ಸ್ಥಾನ ನೀಡಿ ಮಾರ್ಪಡಿಸಬೇಕೆಂದು ಸಲಹೆ ನೀಡಿತು.(ಈ ಯೋಜನೆಯ ಪ್ರಕಾರ ಸಾರ್ವಜನಿಕ ಹಣವನ್ನು ಸ್ವೀಕರಿಸುವ ಶಾಲೆಗಳನ್ನು ಸ್ವತಂತ್ರವಾದ ವಿಶೇಷ ಸವಲತ್ತುಳ್ಳ ಸಂಘಗಳು ನಡೆಸುತ್ತವೆ, ಅಥವಾ ಲಾಭೋದ್ದೇಶವುಳ್ಳ ಸಂಸ್ಥೆಗಳು, ಹಾಗು ಸ್ಥಳೀಯ ಶಾಲಾ ಮಂಡಳಿಯ ಅಧಿಕಾರವ್ಯಾಪ್ತಿಯ ಹೊರಗೆ ಕಾರ್ಯ ನಿರ್ವಹಿಸುತ್ತವೆ.) ಖಾಸಗೀಕರಣಕ್ಕೆ ಅನುಕೂಲವಾದ ದಾಖಲೆ, ಅಧಿಕಾಸಕ್ತಿಯ ಪರೀಕ್ಷೆ, ಹಾಗು ನೋ ಚೈಲ್ಡ್ ಲೆಫ್ಟ್ ಬಿಹೈಂಡ್ ಆಕ್ಟ್ ಗೆ ಸಂಬಂಧಿಸಿದ ಇತರ ಜಾಣತಂತ್ರಗಳಿಗೆ ನಡೆಸಿದ ಪ್ರತಿಭಟನೆಯಿಂದಾಗಿ ಸಿಯಾಟಲ್ ಸಾರ್ವಜನಿಕ ಶಾಲೆಗಳ ಬಗ್ಗೆ ಮೆಕಿನ್ಸೆ ನಡೆಸಿದ ಅಧ್ಯಯನ ಪರಿಣಾಮವಾಗಿ ಸಿಯಾಟಲ್ ನ ಶಿಕ್ಷಕರು ತಮ್ಮ ಕಾರ್ಯವಿಧಾನಗಳ ಅನುಷ್ಟಾನಕ್ಕೆ ಅನುಮೋದನೆ ಪಡೆದರು.

ಬ್ರಿಟಿಶ್ ಮಾಜಿ ಪ್ರಧಾನಿ ಟೋನಿ ಬ್ಲೈರ್,ಕ್ಯಾಬಿನೆಟ್ ಕಚೇರಿಗೆ ಹೊಸ ರೂಪ ನೀಡುವ ಬಗ್ಗೆ ಮೆಕಿನ್ಸೆಯಿಂದ ಸಲಹೆ ಪಡೆದುದ್ದಕ್ಕಾಗಿ ಫೈನಾನ್ಷಿಯಲ್ ಟೈಮ್ಸ್ ನಲ್ಲಿ ಟೀಕೆಯನ್ನು ಎದುರಿಸಿದರು. ಒಬ್ಬ ಉನ್ನತ ಅಧಿಕಾರಿ ಮೆಕಿನ್ಸೆಯನ್ನು "ಜನರು ಇಲ್ಲಿಗೆ ಬಂದು ಪವರ್ ಪಾಯಿಂಟ್ ಅನ್ನು (ಆಪ್ತ ಸಲಹೆಗಳ)ಬಳಸಿ ಹಾನಿಗೊಳಗಾಗುವುದು ಸ್ಪಷ್ಟವೆಂದು ನಿರೂಪಿಸುತ್ತಾರೆ" ಎಂದು ವಿವರಿಸುತ್ತಾರೆ.
ಉಲ್ಲೇಖಗಳು
ಬಾಹ್ಯ ಕೊಂಡಿಗಳು

*ಅಧಿಕೃತ ಅಂತರಜಾಲ
*ಮೆಕಿನ್ಸೆ ಕ್ವಾರ್ಟರ್ಲಿ
*ಮೆಕಿನ್ಸೆ ಆನ್ ಬಿಸ್ನೆಸ್ ಟೆಕ್ನಾಲಜಿ
*ಗೂಗಲ್ ಫೈನಾನ್ಸ್ - ಮೆಕಿನ್ಸೆ & ಕಂಪನಿ ಕಂಪನಿ ಪ್ರೊಫೈಲ್
*ಮೆಕಿನ್ಸೆ ಹಾಸ್ಪಿಟಲ್ ಇನ್ಸ್ಟಿಟ್ಯೂಟ್
*ಮೆಕಿನ್ಸೆ ಹೆಲ್ತ್ ಸಿಸ್ಟಮ್ಸ್ ಇನ್ಸ್ಟಿಟ್ಯೂಟ್
*ಮೆಕಿನ್ಸೆ ಸಲ್ಯೂಷನ್ಸ್


ವರ್ಗ:ಅಂತರರಾಷ್ಟ್ರೀಯ ಆಡಳಿತ ವ್ಯವಸ್ಥಾಪನ ಸಲಹಾ ಸಂಸ್ಥೆಗಳು
ವರ್ಗ:ಯುನೈಟೆಡ್ ಸ್ಟೇಟ್ಸ್ ನ ಖಾಸಗಿ ಕಂಪನಿಗಳು
ವರ್ಗ:1926ರಲ್ಲಿ ಸ್ಥಾಪನೆಯಾದ ಕಂಪನಿಗಳು
ವರ್ಗ:ಆರ್ಥಿಕ ಸಲಹಾ ಸಂಸ್ಥೆಗಳು
ವರ್ಗ:ಚಿಕಾಗೋದ ಇತಿಹಾಸ, ಇಲಿನಾಯಿಸ್
ವರ್ಗ:ಅಮೆರಿಕ ಸಂಯುಕ್ತ ಸಂಸ್ಥಾನದ ವ್ಯವಸ್ಥಾಪಕ ಸಲಹಾ ಸಂಸ್ಥೆಗಳು
ವರ್ಗ:ಉದ್ಯಮ